nvidia/miracl-vision huggingface dataset:
Yu-Gi-Oh!

MTV3, SubTV Junior Yu-Gi-Oh! (遊☆戯☆王, Yū☆Gi☆Ō, vapaasti käännettynä ”Pelien kuningas”) on Kazuki Takahashin luoma mangasarja, josta on tuotettu animesarjoja, yksi keräilykorttipeli, sekä lukuisia videopelejä. Ensimmäisiä kirjoja lukuun ottamatta, lähes koko sarja pyörii korttipelin ”Magics & Wizards” (kulkee animessa ja Japanin ulkopuolella nimellä Otteluhirviöt (engl. Duel Monsters)) ympärillä. Sarja kertoo pojasta nimeltä Yugi Mutou, joka jo kahdeksan vuoden ajan on yrittänyt koota Millennium-arvoitusta (engl. Millennium Puzzle, jap. Sennen Pazuru) -nimistä esinettä ja esittää sitä kootessaan toivomuksen ystävistä. Koulussa hänelle tulee ongelmia kun eräs Ushio tarjoaa suojelustaan kahdelta Yugin kiusaajalta, Katsuya Jounouchilta ja Hiroto Hondalta. Yugi kieltäytyy ja puolustaa näitä kahta kiusaajaa Ushion löylyttäessä heitä, ja kutsuu näitä jopa ystävikseen. Ushio kuitenkin uhkailee ja käskee maksamaan palveluksistaan. Kotonaan Yugi kuitenkin alkaa koota Millennium-arvoistusta ja saakin sen vastoinkäymisten jälkeen koottua. Tämän tehtyään hänet ottaa valtaansa 5000 vuotta vanha henki, joka haastaa pahantekijöitä hengenvaarallisiin Varjopeleihin (engl. Shadow Games, jap
Mike Hopkins (äänileikkaaja)

Mike Hopkins (12. elokuuta 1959 – 30. joulukuuta 2012) oli Oscarilla palkittu uusiseelantilainen äänileikkaaja. Elokuvamusiikin kanssa työskennellyt Hopkins muistetaan muun muassa Taru sormusten herrasta -trilogiasta ja King Kong -elokuvan musiikista. Hopkins työskenteli myös elokuvien Blade Runner, Superman, Octopussy ja Transformers musiikkien kanssa. Hopkins sai Oscar-palkinnon kaksi kertaa ja oli vielä kerran ehdokkaana työkumppaninsa Ethan Van der Rynin kanssa. Hopkins kuoli lauttaturmassa kotimaassaan. Onnettomuus tapahtui, kun Hopkins oli laskemassa koskea kahden ystävänsä kanssa.
Harald Gallen

Arthur Harald Gallen, taiteilijanimi Harald-Gallen, kirjoitti nimensä Gallen i Finland (21. toukokuuta 1880 Tallinna – 2. toukokuuta 1931 Helsinki) oli suomalainen taidemaalari ja graafikko. Gallenin vanhemmat olivat kuvernementin eläinlääkäri, maisteri Peter Wilhelm Gallen ja Augusta Ottiliana Dahlström. Gallen muutti jo lapsena Tallinnasta Helsinkiin ja opiskeli Helsingissä Suomen Taideyhdistyksen piirustuskoulussa 1900–1902, Helsingin yliopiston piirustussalissa sekä Pariisissa, jossa hän asui vuosina 1902–1919. Gallen harjoitti taideopintoja 1902–1906 Ecole des Beaux-Artsissa, Académie Colarossissa ja Académie Julianissa. Hänen opettajinaan olivat William-Adolphe Bouguereau, Jules Février, Christian Krohg, etsaustekniikkassa Fernand Desmoulin ja maisemamaalauksessa Frits Thaulow. Vuosina 1902–1906 hän opiskeli taidehistoriaa, estetiikkaa ja kirjallisuutta Sorbonnen yliopistossa. Ranskassa asuessaan Gallen oli 1908–1911 taiteellisena lähettiläänä (chargé de mission) Algerian ja Marokon kenraalikuvernöörinvirastoissa. Vuosina 1919–1921 Gallen asui Barcelonassa. Hän toimi Suomen lähetystöattaseana Madridissa Espanjassa 1919–1921. Gallen piti näyttelyitä Suomen suurimmissa kaupungeissa, Kööpenhaminassa, Berliinissä, Lontoossa, Pariisissa, Douaissa, Algerissa ja Oranissa
Johan Galle

Johan (Juhana) Claesson Galle myös: Johan Galle i Finland (1614–1676) oli suomalainen sotilas, kaatuessaan kenraaliluutnantti. Hän osallistui Uuden­maan ja Hämeen läänin ratsu­väki­rykmentin everstinä Kaarle X Kustaan sotiin. Hän kaatui Lundin taistelussa, jossa kaatui myös hänen poikansa Claes Galle. Hänen toinen poikansa Johan Galle kaatui Pultavassa. Galle oli viimeisiä kuuluisia suomalaisia hakkapeliittoja. Gallen ensimmäinen puoliso oli kenraalimajuri Bernhardt von Gerttenin tytär Margareta Elisabet von Gertten. ja toinen Margareta Munck. Galle sai 1651 Raudusta läänitykseksi Orjansaaren, Mäkrän, Keripadan ja Leinikylän kylät, kaikkiaan 21 1/12 aateria. Gallen leski menetti läänityksestä niin sanotussa neljänneksen peruutuksessa takaisin kruunulle 5 1/3, aateria. Gallen isä oli soturi Clas Galle (k. 1643).
Luettelo Guns N’ Rosesin jäsenistä

Guns N' Roses on vuonna 1985 perustettu yhdysvaltalainen rockmusiikkia esittävä yhtye. Yhtyeen maineikkaimmasta kokoonpanosta mukana ovat nykyään laulaja W. Axl Rose, pääkitaristi Slash ja basisti Duff McKagan. Maineikkaimpana kokoonpanona voitaneen pitää yhtyeen debyyttialbumilla Appetite for Destruction (1987) toiminutta kokoonpanoa, jonka Rosen ohella muodostivat soolokitaristi Saul "Slash" Hudson, rytmikitaristi Izzy Stradlin, basisti Duff McKagan ja rumpali Steven Adler. Kyseinen kokoonpano ei ole noussut samanaikaisesti lavalle sitten vuoden 1990, jolloin Steven Adler erotettiin yhtyeestä vakavien huumeongelmien vuoksi. Adlerin korvasi Matt Sorum, ja kesken Use Your Illusion Tour-maailmankiertueen eronneen Izzy Stradlinin Gilby Clarke. Rosen, Slashin, McKaganin, Clarken ja Sorumin sekä vuonna 1990 yhtyeeseen liittyneen kosketinsoittaja Dizzy Reedin muodostama kokoonpano jäi viimeiseksi Guns N' Rosesin kokoonpanoksi yhtyeen huippusuosion aikana. Yhtyeessä on soittanut sen historian aikana peräti 21 muusikkoa, mutta useat yhtyeen vanhoista faneista mieltävät noiden kokoonpanojen olleen Rosen oma sooloprojekti. Sen voimin syntyi toistaiseksi tuorein studioalbumi, vuoden 2008 Chinese Democracya, jota pidetään kaikkien aikojen kalleimpana albumia, sillä sen työstäminen kesti peräti 14 vuotta. Vuonna 2012 Slash, Rose, McKagan, Stradlin, Sorum, Adler ja Reed nimettiin Rock and Roll Hall of Fameen, ja Appetite for Destructionin levyttänyt kokoonpano, lukuun ottamatta Rosea ja Stradlinia, nousi yhdessä lavalle sitten 1990-luvun alun tapahtuman seremoniassa. Vuonna 2016 Axl Rosen rinnalle kokoonpanoon palasivat huippuvuosien jäsenet basisti Duff McKagan ja soolokitaristi Slash. Mukana on yhä myös v
A. A. Granfelt

Aksel August Granfelt (26. heinäkuuta 1846 Hausjärvi – 23. helmikuuta 1919 Mäntyharju) oli suomalainen kansanvalistus- ja raittiusliikkeen johtaja, valtiopäivämies ja yhteiskunnallinen vaikuttaja. Hän toimi Kansanvalistusseuran sihteerinä vuosina 1878–1906 ja johti perustamaansa Raittiuden Ystävät -järjestöä. A. A. Granfelt kuului Granfeltin aatelissukuun, ja hänen vanhempansa olivat teologian professori Axel Fredrik Granfelt sekä Agatha Fredrika Nordensvan. Hän vietti lapsuutensa Ryttylän kartanossa Hausjärvellä mutta joutui muuttamaan Helsinkiin yhdeksänvuotiaana äitinsä kuoltua. Granfelt kirjoitti ylioppilaaksi Helsingin yksityislyseosta vuonna 1866 ja aloitti lääketieteen opinnot. Hän valmistui filosofian kandidaatiksi 1871 ja lääketieteen lisensiaatiksi 1878, mutta ei koskaan harjoittanut lääkärin ammattia. Granfelt meni kesällä 1878 naimisiin kansakoulunopettaja Mandi Cantellin kanssa, joka tuli myös tunnetuksi kansanvalistajana ja kirjailijana. Heillä oli seitsemän lasta, joista viisi aikuisiksi elänyttä poikaa suomensivat kaikki sukunimensä Kuuseksi
Todellisuuden tutkimuskeskus

Todellisuuden tutkimuskeskus (TTK) on Helsingissä toimiva vuonna 1998 perustettu esitystaiteen kollektiivi. TTK:n toiminnan lähtökohtana on todellisuuden havainnointi ja kyseenalaistaminen. TTK:n produktiot laajentavat esitystaiteen rajoja ja määritelmiä. Suuri osa esityksistä tapahtuu esimerkiksi kadulla, gallerioissa, kauppakeskuksissa ja ihmisten kodeissa. Esitystoiminnan ohella TTK on julkaissut Esitys-lehteä (2007–2017) sekä kirjoja ja kirjoituksia. TTK:n tavoitteena on herättää keskustelua esitystaiteen merkityksestä. Uusien esitysmuotojen lisäksi TTK kehittää taiteellisen tutkimuksen metodeja. Vuonna 2007 kollektiivi otti käyttöön toimintamallin, joka perustuu vuosittaisiin tutkimussuunnitelmiin. Jäsenistö valitsee joka vuosi keskuudestaan tutkimusvastaavan tai -vastaavat, jotka suunnittelevat ja määrittelevät yhdistyksen taiteellisen linjan ja vastaavat sen toteutuksesta vuoden tai kahden ajan. Vuonna 2002 Todellisuuden tutkimuskeskukselle myönnettiin näyttämötaiteen valtionpalkinto ”tietoisesta ja omaperäisestä uuden etsimisestä”. Vuonna 2023 yhdistyksellä oli 63 jäsentä esittävien taiteiden eri aloilta: jäsenten joukossa on niin esitystaiteilijoita, teatteriohjaajia, dramaturgeja, tuottajia, näyttelijöitä, tanssijoita, koreografeja kuin ääni-, valo- ja tilasuunnittelijoita. Varsinaisen jäsenistön lisäksi produktioihin osallistuu vuosittain vierailijoita taiteen ja tieteen eri aloilta
Suvikello

Elinvoimainen  Leucojum aestivumL. Suvikello Wikispeciesissä Suvikello Commonsissa Suvikello eli kesälumipisara (Leucojum aestivum) on narsissikasveihin (Amaryllidaceae) kuuluva monivuotinen sipulikasvi, jota viljellään koristekasvina. Sitä esiintyy luontaisena Keski- ja Etelä-Euroopassa laajasti sekä Länsi-Aasiassa. Suvikello kasvaa enimmillään 50 senttimetriä korkeaksi. Kukkavarren päässä kasvaa usean kukan kimppuna kellomaisia, nuokkuvia, valkoisia kukkia. Kehälehtien reunassa on vihertävät pilkut. Suvikello kukkii (Suomessa) viljeltynä alkukesällä touko–kesäkuussa.
Kellohyasintti

Ornithogalum candicans(Baker) J.C.Manning & Goldblatt Kellohyasintti Wikispeciesissä Kellohyasintti Commonsissa Kellohyasintti (Ornithogalum candicans, aik. Galtonia candicans) on parsakasveihin (Asparagaceae, aiemmassa luokittelussa hyasinttikasveihin, Hyacinthaceae) ja tähdikkien sukuun kuuluva sipulikasvi, jota esiintyy Etelä-Afrikassa ja Lesothossa. Sitä viljellään myös koristekasvina. Kellohyasintin lehdystö kasvaa puoli metriä ja kukkavarsi metrin korkeaksi. Varren latvassa kasvaa harvahkosti yli kymmenen pientä valkoista kellokukkaa. Kellohyasintti kukkii (Suomessa) viljeltynä elo–syyskuussa. Sipulien talvehtiminen kasvupaikalla on Suomen oloissa epävarmaa.
Dietisyklidiini

? Dietisyklidiini (PCDE, dietyylifenyylisykloheksylamiini) on psykoatiivinen aine ja tutkimuskemikaali aryylisykloheksylamiiniryhmästä, ja se on sukua fensyklidiinille (PCP) ja etisyklidiinille (PCE). Dietisyklidiini toimii NMDA-reseptorin agonistina, mutta se on teholtaan mieto ja toimii etisyklidiinin aihiolääkkeenä.
Kapovan luolamaalaukset

Kapovan luolamaalaukset Commonsissa Kapovan luolamaalaukset (ven. Капова пещера, baskiiriksi Shүlgәntash) sijaitsevat Uralvuoriston eteläosissa Šulgan-Tašin luonnonsuojelualueen pohjoisosissa. Luolasta on löytynyt kivikauteen ajoitettuja luolamaalauksia. Kuvien aiheina ovat muun muassa sarvikuono, hevonen ja mammutti. Luolamaalaukset on ajoitettu 18 000 vuotta vanhoiksi. Ne löydettiin vuonna 1954. Luola kiemurtelee kalliossa 3 kilometriä ja muodostaa pääpiirteissään kolme kerrosta. Luolan pohja on 165 metrin syvyydessä. Luolastossa on maanalainen lampi ja joki, suuria saleja ja mutkaisia käytäviä. Luolan muodostanut joki on nimeltään Šulgan. Lammen halkaisija on vain 3 metriä, mutta se on 35 metriä syvä. Luolan suuaukon lähettyvillä on toinen luolamainen suuaukko nimeltään Mammuttiluola
Hävittäjälentolaivue 11

Hävittäjälentolaivue 11 (lyhenne HävLLv 11) on Suomen ilmavoimien Rovaniemen Someroharjulle sijoitettu Lapin lennoston joukkoyksikkö, jonka kalustona ovat F/A-18 Hornet -hävittäjät. Ensimmäiset uudet Lockheed Martin F-35A Lightning II -monitoimihävittät saapuvat Lapin lennostoon vuonna 2026. Ensimmäisenä saapuu 2–6 hävittäjää. Lapin lennostossa on jo aloitettu muutostyöt uusien hävittäjien saapumisen johdosta. Rauhan aikana laivueen päätehtävänä on valvoa Pohjois-Suomen ilmatilaa sekä tarvittaessa estää sen luvaton käyttö. Tehtäviensä hoitamiseksi laivueella on F-18 Hornet -hävittäjiä, yhteyskoneita ja erilaisia erikoisajoneuvoja, kuten lennoston palokunnan pelastusajoneuvot ja polttoaineajoneuvot. Laivuetta johtaa komentaja apunaan esikuntalentue. Laivueeseen kuuluu kaksi hävittäjälentuetta ja yhteyslentue (4. lentue), jonka kalustona ovat Pilatus-koneet. Henkilöstö muodostuu eri henkilöstöryhmistä: Lisäksi laivueessa palvelee varusmiehiä apumekaanikkoina ja sotilaskuljettajina. Laivueen komentajia ovat olleet: .
Slough Jets

Slough Jets on jääkiekkojoukkue Sloughin kaupungista Kaakkois-Englannista Berkshiren kreivikunnasta. Joukkue on perustettu 1986 ja pelaa English Premier Ice Hockey Leaguessa.
Tsiprasidoni

C(AU) Reseptivalmiste Tsiprasidoni tai siprasidoni (myydään Suomessa nimellä Zeldox, myös useita rinnakkaislääkkeitä) on epätyypillinen eli toisen polven psykoosilääke, jota käytetään aikuisten skitsofrenian hoitoon sekä aikuisten ja 10–17-vuotiaiden lasten ja nuorten kaksisuuntaisen mielialahäiriön keskivaikeita maanisia tai sekamuotoisia sairausjaksoja hoidettaessa. Yleisiä sivuvaikutuksia (yhdellä 10–100 käyttäjästä) ovat heitehuimaus, epänormaalit liikkeet (pakkoliikkeet, lihaskankeus tai -jäykkyys, liikkeiden hitaus, vapina, yleinen heikkous ja väsyneisyys), uneliaisuus, levottomuus, päänsärky, ummetus, pahoinvointi, oksentaminen ja ruoansulatushäiriöt, kuiva suu, lisääntynyt syljeneritys ja näön hämärtyminen. Yhdellä 100−1 000 käyttäjästä ilmeneviä haittavaikutuksia ovat rintakipu, kurkkukipu, vatsakipu, muu kipu, puristava tunne kurkussa, epätavallinen kävely, kouristuskohtaukset, katseen jääminen tiettyyn asentoon, kömpelyys, puhehäiriö, puutuminen, pistävä tunne, keskittymisvaikeus, kuolaaminen, jano, voimakas päiväväsymys, uupumus, vaikeus liikkeiden hallinnassa, suonenveto, jäykät tai turvonneet nivelet, nielemisvaikeus, turvonnut kieli, ripuli, piereskely, ruokahalun lisääntyminen, kiihtyneisyys tai ahdistus, painajaiset, sydämentykytys, pyörtymisen tunne ylös noustessa, hengästyneisyys, valoherkkyys, korvien soiminen, kutiseva ihottuma tai akne. Yhdellä 1 000 − 10 000 käyttäjästä ilmenee halvaantumista, sokeutumista yhdestä silmästä osittain tai kokonaan, ajattelun hidastumista, tunteiden puutetta, masennusta, paniikkikohtauksia, leukalukko (kyvyttömyys avata suuta), muutoksia maksassa, veriarvoissa tai sydämen toiminnassa, levottomia jalkoja, pään poikkeavaa asentoa (jäykistyminen sivulle, kierokaula), virtsanpidätyskyvyttömyys, kipua virtsatessa tai virtsaamisvaikeutta, veren alentunut kalsiumpitoisuus, kutinaa silmässä, kuivia silmiä, näköhäiriöitä, vuotavaa nenää, korvakipua, hikkaa, hapon nousemista ruokatorveen, löysiä ulosteita, hiusten tippumista, ihon turpoamista, ihoärsytystä, heikentynyttä tai voimistunutta erektiota, heikentynyttä orgasmia, poikkeavaa äidinmaidonmuodostusta, rintojen kasvua sekä miehillä (gynekomastia) että naisilla, kuumotusta, kuumetta, vähentynyttä tai lisääntynyttä valkosolujen määrää, korkeaa verenpainetta ja ihon hilsetystautia. Triprasidoni voi aiheuttaa myös veritulppia, mutta sivuvaikutuksen yleisyyttä ei tiedetä. Osa oireista, kuten kouristukset, vapina, liikevaikeudet ja lihasten liikkumispakko ovat ekstrapyramidaalioireita, jotka johtuvat häiriöstä keskushermoston tiedostamattomia liikkeitä säätelevässä ekstrapyramidaalijärjestelmässä. Tsiprasidoni eroaa vaikutukseltaan selvästi muista toisen polven psykoosilääkkeistä, ja sen haittavaikutuksetkin ovat erilaisia. Tsiprasidonin etu on, että se ei lihota. Se kuitenkin pidentää sydämen johtumisaikaa, minkä takia sitä ei saa käyttää samanaikaisesti muiden johtumisaikaa lisäävien lääkkeiden kanssa. Lääkettä myydään 20, 40, 60 ja 80 mg kapseleina. Kapselit sisältävät liivatetta, eli ne eivät sovi kasvissyöjälle. Lääkkeen määrä puoliintuu 6 tunnissa, minkä takia sitä syödään kahdesti päivässä
Narendra Modi

Narendra Damodardas Modi (gudžaratiksi નરેન્દ્ર દામોદરદાસ મોદી, Narendra Dāmodardās Modī; s. 17. syyskuuta 1950) on intialainen poliitikko, joka on toiminut maansa pääministerinä 26. toukokuuta 2014 lähtien. Hänet valittiin toiselle kaudelle toukokuussa 2019. Aiemmin hän toimi neljä peräkkäistä kautta Gujaratin osavaltion pääministerinä lokakuusta 2001 toukokuuhun 2014. Modi syntyi alempaan keskiluokkaan kuuluvaan perheeseen, teekauppias Damodardasin kolmantena lapsena. Kahdeksanvuotiaana hänestä tuli Rashtriya Swayamsevak Sangh (RSS) -hindunationalistijärjestön jäsen. M. V. Kamathin ja Kalindi Randerin vuonna 2013 kirjoittaman elämäkerran mukaan Modi oli lapsena ja nuorukaisena innokas näyttelijä. 13- tai 14-vuotiaana hän keräsi koululleen varoja oma-aloitteisesti ystäviensä kanssa, jotta koulun muuri saataisiin korjattua
Wegelin &amp; Co.

Pyytämäsi sivunimi oli virheellinen, tyhjä tai väärin linkitetty kieltenvälinen tai wikienvälinen nimi. Siinä saattaa olla yksi tai useampi sellainen merkki, jota ei voi käyttää sivujen nimissä. Palaa sivulle Wikipedia:Etusivu.
Julius Caesar (vuoden 1970 elokuva)

Julius Caesar (engl. Julius Caesar) on Stuart Burgesin ohjaama brittiläinen elokuva vuodelta 1970. Julius Caesar perustuu William Shakespearen näytelmään Julius Caesar (1599). Robert Furnival laati käsikirjoituksen näytelmän pohjalta. Julius Caesarin pääosissa ovat Charlton Heston (Mark Antony), Jason Robards (Brutus) ja John Gielgud (Julius Caesar). Vuoden 1970 Julius Caesar on ensimmäinen näytelmän elokuvaversio, joka on kuvattu värillisenä. Julius Caesar kuvattiin Technicolor-menetelmällä Englannin Hertfordshiren Borehamwoodissa MGM British Studiosilla, Buckinghamshiren Iver Heathissa Pinewood Studiosilla ja Espanjassa. Julius Caesar sai ensi-iltansa Lontoossa 4. kesäkuuta vuonna 1970. Yhdysvalloissa elokuva ensiesitettiin New Yorkissa 3. helmikuuta vuonna 1971. Commonwealth United Entertainment toimi elokuvan levittäjänä Isossa-Britanniassa ja American International Pictures Yhdysvalloissa
Pikku Kontojärvi

Pikku Kontojärvi on pieni järvi Kruunupyynjoen päävesistössä. Se sijaitsee Vimpelissä Etelä-Pohjanmaan maakunnassa. Pinta-ala: 0,0782 km², rantaviiva: 1,11 km
Iso Kontojärvi

Iso Kontojärvi on pieni järvi Kruunupyynjoen päävesistössä. Se sijaitsee Vimpelissä Etelä-Pohjanmaan maakunnassa. Pinta-ala on 0,0626 km² (6,26 ha).
Børgefjellin kansallispuisto

Børgefjellin kansallispuisto on kansallispuisto Pohjois-Trøndelagin ja Nordlandin läänin alueella Norjassa. Kansallispuiston pinta-ala on 1 447 km², ja se perustettiin vuonna 1963, minkä jälkeen sitä on laajennettu vuosina 1971 ja 2003. Alueella on järviä, jokia, suoalueita, nummia ja vuoria. Alue sijaitsee 270-1 699 metrin korkeudella merenpinnasta. Suurimmat järvet ovat Simskardvatnet ja Orvatnet. Kansallispuiston alueelta saavat alkunsa joet Namsen ja Vefsna. Børgefjellin alueella havaittu noin 300 eri kasvilajia. Puuraja sijaitsee 500-600 metriä merenpinnan yläpuolella.
Saksan liittopäivävaalit 2013

Angela MerkelCDU/CSU Angela MerkelCDU/CSU Saksan liittopäivävaalit 2013 järjestettiin 22. syyskuuta. Vaaleissa valittiin 630 edustajaa liittopäiville. Kristillisdemokraattien (CDU) liittokansleriehdokkaana oli puolueen puheenjohtaja ja nykyinen liittokansleri Angela Merkel. SPD:n ehdokas oli Peer Steinbrück. Alustavien tietojen mukaan Merkelin johtama CDU ja sen sisarpuolue CSU saivat vaaleissa yhteensä 41,5 % äänistä. SPD sai 25,7 %, vasemmistopuolue Linke 8,6 % ja Liittouma 90/Vihreät 8,4 %. CDU:n aiempi hallituskumppani FDP sai äänistä 4,8 %, mikä ei riitä edustukseen liittopäivillä. Eurokriittisen AfD:n kannatus oli 4,7 %. Lisäksi ääniä saivat piraattipuolue (2,2 %) ja äärioikeistolainen NPD (1,3 %).
Kauko Haahtela

Kauko Kalervo Haahtela (vuoteen 1926 Hansson; 26. helmikuuta 1906 Toksova, Inkeri – 10. elokuuta 1969 Suomusjärvi) oli suomalainen opettaja, koulutukseltaan filosofian maisteri. Haahtela oli Helsingissä Kallion yhteiskoulun äidinkielen opettaja 1931–1950, rehtori 1948–1950, Kouluhallituksen kouluneuvos vuodesta 1950 ja koulutoimenjohtaja vuodesta 1959. Siirryttyään opetustyöstä virkamieheksi Kouluhallitukseen hän oli radikaali uudistaja, joka pyrki muuttamaan oppikoulun luutuneita kaavoja ja työtottumuksia. Hän halusi kehittää koululaitosta sisältä päin, ei muuttaa sen rakenteita. Hän laati useita äidinkielen oppikirjoja, kuten Korvessa ja valtateillä. Kauko Haahtelan veli oli kirjailija Sampo Haahtela ja poika on professori Tari Haahtela.
Bene Israel

Bene Israel (”Israelin lapset”) on intianjuutalainen etninen ryhmä, johon kuuluu nykyisin noin 60 000–70 000 henkeä. Heistä Intiassa asuu enää alle 5 000, ja vuoden 1948 jälkeen lähinnä Israeliin muuttaneita ja heidän jälkeläisiään on yli 60 000. Bene Israelin yhteisön perusti tiettävästi joukko muinaisesta Israelista paenneita juutalaisia. Joidenkin bene israelilaisten mukaan nämä esivanhemmat kuuluivat Assyrian kuninkaiden 700-luvulla eaa. karkottamiin Israelin kadonneisiin heimoihin, toisten mukaan he pakenivat Israelista vasta 100-luvulla eaa. Antiokhos Epifaneen valtakaudella. Perimätiedon mukaan seitsemän miestä ja seitsemän naista jäi henkiin laivan haaksirikkouduttua Bombayn (nyk. Mumbain) eteläpuolella Konkanin rannikolla. He asettuivat asumaan seudulle, vaihtoivat kielensä paikalliseen marathiin ja ottivat hindunimet, mutta säilyttivät juutalaisen uskontonsa ja tapansa. Bene israelilaisten geneettinen yhteys Lähi-idän juutalaisiin varmistui vuonna 2002 DNA-testeissä. Bene israelilaiset elivät eristyksissä muista juutalaisista 1700-luvulle saakka, kunnes he pääsivät tekemisiin toisen intianjuutalaisen ryhmän, Kochin juutalaisten kanssa. Tämä kohtaaminen johti yhteistyöhön ja ryhmän uskonnolliseen elpymiseen
Arkistonmuodostussuunnitelma

Arkistonmuodostussuunnitelma (AMS) on organisaation asiakirjallisten tietojen käsittelyn, rekisteröinnin ja säilyttämisen ohjeisto. Se sisältää organisaation kaikki kertyvät asiakirjat ja tietoaineistot sekä niiden rekisteröintiin ja käsittelyyn liittyvät järjestelmät ja menetelmät. Arkistolaissa edellytetään arkistonmodostussuunnitelman laatimista viranomaisilta seuraavasti: "Arkistonmuodostajan on määrättävä tehtävien hoidon tuloksena kertyvien asiakirjojen säilytysajat ja -tavat sekä ylläpidettävä niistä arkistonmuodostussuunnitelmaa." Arkistonmuodostussuunnitelman sisällölle ei ole säädetty tarkkoja vaatimuksia, mutta hyvin tehtynä se on tehokas asiakirjahallinnan väline. Digitaalisten asiakirjojen hallintaan sovelletaan sähköistä arkistonmuodostussuunnitelmaa (eAMS). AMS on käytössä ainoastaan Suomessa, mutta vastaavanlaisia suunnitelmia on käytetty myös Ruotsissa. Kansainvälisesti laaditaan yleensä laajempia asiakirjahallinnon ohjelmia, esimerkiksi records management program Yhdysvalloissa, Australiassa ja Englannissa. Julkishallinnon viranomaisten asiakirjahallintaa on ohjattu arkistonmuodostussuunnitelmilla 1980-luvun alusta lähtien. AMS esiintyi ensimmäisen kerran vuoden 1981 arkistolaissa (184/1981), joka tuli voimaan vuonna 1983. Arkistonmuodostussuunnitelma sisältyy myös tällä hetkellä voimassa olevaan arkistolakiin vuodelta 1994 (831/1994). Arkistonmuodostussuunnitelman tarkoituksena on auttaa hallitsemaan asiakirjatiedon koko elinkaarta ja sen aikana tehtyjä toimenpiteitä. Arkistonmuodostus on prosessi, johon kuuluvat toimenpiteet ja niiden järjestys on suunniteltava etukäteen, ja parhaimmillaan arkistonmuodostussuunnitelmaa voi käyttää organisaation kehittämisen työvälineenä
Taina Pihlajaniemi

Taina Annikki Pihlajaniemi (s. 1957) on suomalainen lääketieteen professori ja kollageenitutkija. Hän toimii Oulun yliopiston tutkimusrehtorina 2010–2025. Pihlajaniemen johtama Oulun yliopiston kuudesta tutkimusryhmästä koostuva yksikkö valittiin Suomen Akatemian huippuyksiköksi vuosille 2012–2017. Vuosina 1996–2009 Pihlajaniemi oli Biocenter Oulun tieteellinen johtaja ja tutkijakoulun johtaja. Hän toimi ennen tutkimusrehtorin virkaa myös CSC – Tieteen tietotekniikan keskuksen hallituksessa 12 vuotta, josta puheenjohtajana neljä viimeistä vuotta. Pihlajaniemi on toiminnut lisäksi Biokeskus Suomen johtajana, Suomen Akatemian Terveyden toimikunnan jäsenenä 1998–2003 ja pääministerin johtaman valtion tiede- ja teknologianeuvoston jäsenenä. Pihlajaniemi valmistui 1981 lääkäriksi Oulun yliopistosta. Sieltä hän suuntasi kolmeksi vuodeksi tutkijatohtoriksi (post-doc) Yhdysvaltoihin Rutgers Medical Schooliin. Vuonna 1986 hän sai esikoisensa. Seuraavana vuonna Pihlajaniemestä tuli Oulussa lääketieteen tohtori ja hänet nimitettiin dosentiksi. Vuonna 1990 hän sai lääketieteellisen biokemian professuurin
Juri Aleksandrov

Juri Aleksandrov (ven. Юрий Александров, 13. syyskuuta 1963 Kamensk-Uralski, Venäjän SFNT – 1. tammikuuta 2013) oli Neuvostoliittoa urheilu-urallaan edustanut nyrkkeilijä, maailman- ja euroopanmestari. Amatöörinä Aleksandrov voitti maailmanmestaruuden Münchenissä 1982 ja MM-pronssia Renossa 1986. Euroopan-mestaruuskilpailuista hän voitti kultaa Varnassa 1983 ja pronssia Torinossa 1987. Amatöörinä Aleksandrov voitti neljästi Neuvostoliiton mestaruuden. Hän otteli ammattilaisena vuosina 1989–1992 viisi ottelua. Aleksandrov voitti ammattilaisotteluistaan kaksi ja hävisi kolme, joista yhden tyrmäyksellä. Aleksandrov kuoli 1. tammikuuta 2013, 49-vuotiaana. Hänen kuolinsyytään ei julkistettu